Document ID: 32011D0103

KOMISIJOS SPRENDIMAS
2011 m. vasario 15 d.
dėl tam tikrų Italijos mokėjimo agentūrų 2008 finansinių metų sąskaitų, susijusių su Europos žemės ūkio garantijų fondo (EŽŪGF) finansuojamomis išlaidomis, patvirtinimo
(pranešta dokumentu Nr. C(2011) 754)
(Tekstas autentiškas tik italų kalba)
(2011/103/ES)
EUROPOS KOMISIJA,
atsižvelgdama į Sutartį dėl Europos Sąjungos veikimo,
atsižvelgdama į 2005 m. birželio 21 d. Tarybos reglamentą (EB) Nr. 1290/2005 dėl bendrosios žemės ūkio politikos finansavimo (1), ypač į jo 30 ir 33 straipsnius,
pasikonsultavusi su Fondo komitetu,
kadangi:
(1)
Komisijos sprendimais 2009/373/EB (2), 2010/59/ES (3) ir 2010/721/ES (4) buvo patvirtintos visų mokėjimų agentūrų 2008 finansinių metų sąskaitos, išskyrus Vokietijos mokėjimo agentūros „Bayern“, Graikijos mokėjimo agentūros „OPEKEPE“ ir Italijos mokėjimo agentūros „ARBEA“.
(2)
Gavusi naujos informacijos ir atlikusi papildomus patikrinimus, Komisija dabar gali priimti su išlaidomis, kurias finansuoja Europos žemės ūkio garantijų fondas (EŽŪGF), susijusį sprendimą dėl Italijos mokėjimo agentūros „ARBEA“ pateiktų sąskaitų išsamumo, tikslumo ir teisingumo.
(3)
Remiantis Reglamento (EB) Nr. 1290/2005 30 straipsnio 2 dalimi, šis sprendimas nepažeidžia vėliau Komisijos priimtų sprendimų ES finansavimo neteikti išlaidoms, patirtoms nesilaikant ES taisyklių,
PRIĖMĖ ŠĮ SPRENDIMĄ:
1 straipsnis
Šiuo straipsniu tvirtinamos Italijos mokėjimo agentūros „ARBEA“ 2008 finansinių metų sąskaitos, susijusios su išlaidomis, finansuojamomis Europos žemės ūkio garantijų fondo (EŽŪGF).
Sumos, kurios turi būti susigrąžintos iš kiekvienos valstybės narės, arba joms išmokamos pagal kiekvieną kaimo plėtros programą remiantis šiuo sprendimu, įskaitant sumas, susidariusias taikant Reglamento (EB) Nr. 1290/2005 33 straipsnio 8 dalį, yra nurodytos priede.
2 straipsnis
Šis sprendimas skirtas Italijos Respublikai.
Priimta Briuselyje 2011 m. vasario 15 d.

Labels: 4
19
6
18
15